ai4bharat/Pralekha huggingface dataset:
केंद्रीय लोकसेवा आयोग
भारतीय वन सेवा परीक्षा, 2021 चा निकाल जाहीर
नवी दिल्ली, 28 जून 2022
केंद्रीय लोकसेवा आयोगाने 27 फेब्रुवारी ते 6 मार्च 2022 या कालावधीत भारतीय वन सेवा परीक्षा, 2021 घेतली. परीक्षेच्या लेखी भागाच्या निकालावर आणि जून, 2022 मध्ये झालेल्या व्यक्तिमत्व चाचणीच्या मुलाखतींच्या आधारे, भारतीय वन सेवेतील पदांवर नियुक्तीसाठी शिफारस केलेल्या उमेदवारांची गुणवत्तेनुसार क्रमाने यादी दिली खाली आहे.
एकूण 108 उमेदवारांची खालील विभागणीनुसार वेगवेगळ्या श्रेणींमध्ये नियुक्तीसाठी शिफारस करण्यात आली आहे:-
|
|
General
|
|
EWS
|
|
OBC
|
|
SC
|
|
ST
|
|
TOTAL
|
|
30|
|
14
|
|
40
|
|
16
|
|
08
|
|
108#01 PwBD-1 आणि 03 PwBD-2 उमेदवारांसह. .
#PwBD-1 आणि PwBD-3 मध्ये प्रत्येकी एक उमेदवार उपलब्ध न झाल्यामुळे, 02 सामान्य जागा रिक्त ठेवण्यात आल्या आहेत.
सध्याच्या नियमांनुसार आणि उपलब्ध रिक्त पदांच्या संख्येनुसार नियुक्त्या केल्या जातील. शासनाने नोंदवलेल्या रिक्त पदांची संख्या खालीलप्रमाणे आहे:-
|
|
General
|
|
EWS
|
|
OBC
|
|
SC
|
|
ST
|
|
TOTAL
|
|
45
|
|
11
|
|
30
|
|
16
|
|
08
|
|
110$
खालील क्रमांक असलेल्या उमेदवारांची उमेदवारी तात्पुरती असेल.
|
|
0102984
|
|
0332229
|
|
0876037
|
|
0877089
|
|
1013456
|
|
1041106
|
|
1212240
|
|
6413809
|
|
8005805
|
|
केंद्रीय लोकसेवा आयोगाच्या परिसरात परीक्षा हॉलच्या इमारतीजवळ एक 'सुविधा काउंटर' आहे. या काऊंटरवर उमेदवार त्यांच्या परीक्षा/भरतीबाबत कोणतीही माहिती/स्पष्टीकरण कामाच्या दिवशी सकाळी 10:00 आणि संध्याकाळी 05:00 च्या दरम्यान मिळवू शकतात. या काउंटरवरून वैयक्तिकरित्या किंवा दूरध्वनी क्रमांक 011-23385271, 011-23098543 किंवा 011-23381125 वर. यावरही निकाल उपलब्ध आहे. www.upsc.gov.in. या आयोगाच्या संकेतस्थळावर उमेदवारांचे गुण उपलब्ध केले जातील.
Click here for resultN.Chitale/P.Jambhekar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 105
आरोग्य आणि कुटुंब कल्याण मंत्रालय
कोविड-19 सद्यस्थिती
राष्ट्रव्यापी कोविड लसीकरण मोहिमेंतर्गत आतापर्यंत 193.45 कोटी लसीच्या मात्र देण्यात आल्या आहेत
देशभरात उपचार घेत असलेल्या कोविड-19 रूग्णांची संख्या सध्या 17,883 इतकी आहे
उपचार सुरू असलेल्या कोविड-19 रूग्णांचे प्रमाण 0.04 टक्के इतके आहे
सध्या रूग्ण बरे होण्याचा दर 98.74 टक्के इतका आहे
गेल्या चोवीस तासात 2,134 रुग्ण बरे झाले, त्यामुळे एकूण बरे झालेल्यांची संख्या 4, 26,15,574 इतकी झाली आहे
गेल्या चोवीस तासात, 2,338 नवीन रूग्णांची नोंद झाली आहे
दैनदिन पॉझिटिव्हीटी दर 0.64 टक्के
साप्ताहिक पॉझिटिव्हिटी दर 0.61 टक्के
आतापर्यंत 85.04 टक्के इतक्या चाचण्या करण्यात आल्या असून गेल्या चोवीस तासात 3,63,883 चाचण्या करण्यात आल्या आहेत
आरोग्य आणि कुटुंब कल्याण मंत्रालय
भारताने कोरोना प्रतिबंधक लसीकरण मात्रांचा 110.19 कोटींचा आकडा केला पार
गेल्या 24 तासांमध्ये देशभरातल्या 53.81 लाख जणांपेक्षा जास्त लोकांना लसीची मात्रा
देशाचा रूग्ण बरे होण्याचे दर सध्या 98.26 टक्के
गेल्या 24 तासांमध्ये कोरोना संसर्ग झालेल्या 12,516 नवीन रूग्णांची नोंद
गेल्या 267 दिवसांमध्ये उपचार सुरू असलेल्या रूग्णांची आतापर्यंतची सर्वात कमी  संख्या,
साप्ताहिक पॉझिटिव्हिटी दर गेल्या 49 दिवसांपासून दोन टक्क्यांपेक्षा कमी 
नवीदिल्ली, दि. 12 नोव्हेंबर, 2021
गेल्या 24 तासांमध्ये देशात 53,81,889 जणांना कोविड प्रतिरोधक लसीच्या मात्रा देण्यात आल्या. आता 110.79 कोटी  लस मात्रा देवून नवीन टप्पा गाठला आहे. आज सकाळी 7.00 वाजेपर्यंत प्राप्त झालेल्या हंगामी अहवालानुसार 1,13,18,816 लसीकरण सत्रांच्या माध्यमातून या मात्रा देण्यात आल्या आहेत.
आज सकाळी 7वाजेपर्यंत आलेल्या अहवालानुसार एकूण मात्रांची गटनिहाय आकडेवारी पुढीलप्रमाणे आहे. -
|
|
HCWs
|
|
1st Dose
|
|
1,03,80,018
|
|
2nd Dose
|
|
93,07,096
|
|
FLWs
|
|
1st Dose
|
|
1,83,73,522
|
|
2nd Dose
|
|
1,61,23,036
|
|
Age Group 18-44 years
|
|
1st Dose
|
|
42,92,51,634
|
|
2nd Dose
|
|
16,30,73,557
|
|
Age Group 45-59 years
|
|
1st Dose
|
|
17,75,00,331
|
|
2nd Dose
|
|
10,27,21,593
|
|
Over 60 years
|
|
1st Dose
|
|
11,12,54,170
|
|
2nd Dose
|
|
6,99,66,268
|
|
Total
|
|
1,10,79,51,225
गेल्या 24 तासांमध्ये 13,155 कोरोनाबाधित बरे झाले आहेत. यामुळे आत्तापर्यंत ही महामारी आल्यापासून कोरोनामुक्त झालेल्या रूग्णांची संख्या 3,38,14,080 इतकी झाली आहे.
त्याचबरोबर देशाचा रूग्ण बरे होण्याचा दर आता 98.26 टक्के झाला आहे.
केंद्र सरकार आणि राज्ये सरकारे तसेच केंद्रशासित प्रदेश यांनी संयुक्तपणे केलेल्या प्रयत्नांमुळे सलग 138 दिवसांपासून नव्याने दररोज नव्याने होणारी रूग्णनोंद 50,000 पेक्षा कमी होण्याचा कल कायम टिकून आहे.
गेल्या 24 तासांमध्ये देशभरात 12,516 नवीन लोकांना कोरोनाची लागण झाल्याची नोंद आहे.
देशामध्ये उपचाराधीन रूग्णांची संख्या सध्या 1,37,416 आहे. ही संख्या गेल्या 267 दिवसांतली सर्वात कमी संख्या आहे. देशातल्या आत्तापर्यंतच्या एकूण बाधित रूग्णसंख्येच्या ती 0.40 टक्के इतकी आहे. मार्च 2020 पासूनचे हे सर्वात कमी प्रमाण आहे.
संपूर्ण देशभरामध्ये गेल्या 24 तासांमध्ये 11,62,286 चाचण्या करण्यात आल्या. देशात आत्तापर्यंत जवळपास 62.10 कोटींहून अधिक  चाचण्या करण्यात आल्या आहेत.
सध्या देशाचा साप्ताहिक पॉझिटिव्हिटी दर 1.10 टक्के आहे. हा दर गेल्या 49 दिवसांपासून सातत्याने दोन टक्क्यांपेक्षा कमी आहे. दैनंदिन पॉझिटिव्हिटी दर 1.07 टक्के असल्याची नोंद झाली आहे. गेल्या 39 दिवसांपासून दैनंदिन पॉझिटिव्हिटी दर दोन टक्क्यांहून कमी आहे आणि गेल्या सलग 74 दिवसांपासून दैनंदिन पॉझिटिव्हिटी दर तीन टक्क्यांपेक्षा कमी आहे.
आरोग्य आणि कुटुंब कल्याण मंत्रालय
कोविड-19 ची अद्ययावत माहिती
राष्ट्रव्यापी कोविड लसीकरण मोहिमेंतर्गत आतापर्यंत 207 कोटी 29 लाख लसीच्या मात्रा  देण्यात आल्या आहेत.
गेल्या 24 तासांत 25,75,389 मात्रा देण्यात आल्या.
भारतातील सध्या उपचार घेत असलेल्या सक्रीय रूग्णांची संख्या 1,25,076 इतकी आहे
सध्याची सक्रीय रुग्णसंख्या 0.28% इतकी आहे
रुग्ण बरे होण्याचा सध्याचा दर 98.53% इतका आहे
गेल्या 24 तासांत 19,431 रूग्ण कोविडमधून बरे झाले असून, बरे झालेल्या एकूण रूग्णांची संख्या आता 4,35,55,041 इतकी झाली आहे
गेल्या 24 तासांत देशात कोविडच्या 16,299 नव्या रुग्णांची नोंद झाली.
दैनंदिन पॉझिटिव्हिटी दर  आहे
साप्ताहिक पॉझिटिव्हिटी दर  आहे
आतापर्यंत एकूण 87.92 कोटी चाचण्या करण्यात आल्या असून गेल्या 24 तासांत 3,56,153 चाचण्या करण्यात आल्या.
इलेक्ट्रॉनिक्स आणि माहिती तंत्रज्ञान मंत्रालय
सेमीकंडक्टर चीप्सचे उत्पादन
नवी दिल्ली, 9 डिसेंबर 2022
समग्र सेमीकंडक्टर परिसंस्थेची उभारणी करणे तसेच या उभारणीमुळे भारताच्या वेगाने विस्तारत जाणाऱ्या उत्पादन आणि नवोन्मेष परिसंस्थेच्या विकासाला चालना मिळेल हे सुनिश्चित करणे या महत्त्वाच्या उद्दिष्टांवर केंद्र सरकारने संपूर्ण लक्ष केंद्रित केलेले आहे. सेमीकंडक्टर्स आणि डिस्प्ले उत्पादनसंबंधित पूरक व्यवस्था निर्माण करण्यासाठी सरकारने एकंदर 76,000 कोटी रुपये खर्चाच्या सेमीकॉन भारत कार्यक्रमाला मंजुरी दिली आहे.ज्या देशांमध्ये आधीपासूनच सेमीकंडक्टर उत्पादनासाठी पूरक व्यवस्था विकसित झालेली आहे अशा देशांनी अतिशय प्रभावी पद्धतीने दिलेले आकर्षक लाभ तसेच आधुनिक तंत्रज्ञान उपलब्ध असलेल्या कंपन्यांची मर्यादित संख्या लक्षात घेऊन सरकारने या कार्यक्रमात आणखी सुधारणा केल्या आहेत. सेमीकंडक्टर्स निर्मिती, डिस्प्ले स्क्रीनचे उत्पादन आणि डिझाईनमध्ये गुंतवणूक करणाऱ्या कंपन्यांना अर्थसहाय्य पुरविणे हा सुधारित कार्यक्रमाचा उद्देश आहे.जागतिक पातळीवरील इलेक्ट्रॉनिक क्षेत्रातील मूल्य साखळ्यांमध्ये भारताचा सहभाग वाढता ठेवण्यासाठी याचा उपयोग होईल.
उपरोल्लेखित कार्यक्रमाअंतर्गत खालील चार योजना सुरु करण्यात आल्या आहेत:
- इलेक्ट्रॉनिक्स वस्तूंसाठी उत्पादन पूरक व्यवस्था सशक्त करणे आणि विश्वसनीय मूल्य साखळी स्थापन करण्यास मदत करणे या दृष्टीने सेमीकंडक्टर वेफर फॅब्रीकेशन सुविधांमध्ये मोठ्या प्रमाणात गुंतवणूक आकर्षित करण्यासाठी ‘भारतातील सेमी कंडक्टर फॅब उभारणीसाठी सुधारित योजना’
- इलेक्ट्रॉनिक्स वस्तूंसाठी उत्पादन पूरक व्यवस्था सशक्त करण्यासाठी, देशात टीएफटी एलसीडी किंवा एएमओएलईडी यांच्यावर आधारित डिस्प्ले पॅनेलच्या निर्मितीमध्ये मोठ्या प्रमाणात गुंतवणूक आकर्षित करण्यासाठी ‘भारतातील सेमी कंडक्टर फॅब उभारणीसाठी सुधारित योजना’
- भारतात संयुक्त सेमीकंडक्टर/ सिलिकॉन फोटॉनिक्स/ सेन्सर्स फॅब/ डिस्क्रीट सेमीकंडक्टर्स फॅब आणि सेमीकंडक्टर जुळवणी, चाचणी, उत्पादन आणि पॅकेजिंग /ओसॅट सुविधा उभारण्यासाठी सुधारित योजना.
- आयसीज, चिपसेट्स, चीपवरील यंत्रणा , यंत्रणा आणि आयपी कोअर्स तसेच सेमीकंडक्टरशी निगडीत डिझाईन यांच्यासाठी ‘सेमीकॉन इंडिया फ्युचर डिझाईन: डिझाईनशी जोडलेली अनुदान योजना’ विविध टप्प्यांवर आर्थिक अनुदान तसेच डिझाईनविषयक पायाभूत सुविधा पुरविते.
केंद्रीय इलेक्ट्रॉनिक्स तसेच माहिती तंत्रज्ञान राज्यमंत्री राजीव चंद्रशेखर यांनी आज राज्यसभेत लिखित उत्तराद्वारे ही माहिती दिली.
S.Patil/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 88
मंत्रिमंडळ
उपयोजित विज्ञान आणि औद्योगिक तंत्रज्ञान क्षेत्रामध्ये  सहकार्य वाढविण्यासाठी भारत आणि दक्षिण कोरिया यांच्यात झालेल्या सामंजस्य कराराचा केंद्रीय मंत्रिमंडळाकडून आढावा
पंतप्रधान नरेंद्र मोदी यांच्या अध्यक्षतेखाली केंद्रीय मंत्रिमंडळाला, भारत आणि दक्षिण कोरिया यांच्यातील उपयोजित विज्ञान आणि औद्योगिक तंत्रज्ञान क्षेत्रामधील सहकार्यावरील सामंजस्य कराराची माहिती देण्यात आली. दक्षिण कोरियाच्या राष्ट्रपतींच्या भारत भेटीदरम्यान 9 जुलै 2018 रोजी नवी दिल्ली येथे या सामंजस्य करारावर स्वाक्षरी करण्यात आली.
शाश्वत विकास आणि राहणीमानात सुधारणा घडवून आणण्यासाठी उपयोजित विज्ञान आणि औद्योगिक तंत्रज्ञान क्षेत्रामध्ये द्विपक्षीय सहकार्य वाढविणे हा या कराराचा उद्देश आहे.
माहिती आणि प्रसारण मंत्रालय
माध्यम क्षेत्रातील सहकार्याबाबत चर्चा करण्यासाठी रशियन प्रतिनिधी मंडळाने माहिती आणि प्रसारण मंत्रालयाला भेट दिली
नवी दिल्ली, 4 एप्रिल 2019
रशियाच्या डिजिटल विकास, संवाद आणि माध्यम विभागाचे उपमंत्री अलेक्सी वोलिन यांच्या नेतृत्वाखाली रशियन प्रतिनिधी मंडळाने माहिती आणि प्रसारण मंत्रालयाचे सचिव अमित खरे यांची आज नवी दिल्लीत भेट घेतली.
माध्यम आणि मनोरंजन क्षेत्रात दोन्ही देशांदरम्यान सहकार्य प्रक्रिया सुरु करण्यासाठी वार्षिक भारत-रशिया मंचाची बैठक आयोजित करण्याबाबत दोन्ही देशांमध्ये सहमती झाली. दूरचित्रवाणी, वृत्तसंस्था, डिजिटल वितरण व्यवस्था, नवीन माध्यमे, कार्यक्रमांची सहनिर्मिती, व्यवसायिकांचे आदान-प्रदान, आदी संभाव्य क्षेत्रांची सहकार्यासाठी निवड करण्यात आली. दोन्ही देशांच्या तरुण पत्रकारांमध्ये दृढ संबंध निर्माण होण्याची गरज या बैठकीत अधोरेखित करण्यात आली.
भारतात वर्षअखेरीस होणाऱ्या भारतीय आंतरराष्ट्रीय चित्रपट महोत्सवाच्या सुवर्ण महोत्सवी कार्यक्रमात विविध देशांनी त्यांची सर्जनशीलता आणि चित्रपट निर्मितीतील सर्वोत्कृष्टतेचे दर्शन घडवण्याची संधी मिळणार असल्याचे खरे यांनी यावेळी सांगितले. या महोत्सवात सहभागी होण्याचे निमंत्रण त्यांनी रशियन प्रतिनिधी मंडळाला दिले.
रशियामधे भारतीय चित्रपट अतिशय लोकप्रिय असून, पूर्णपणे भारतीय चित्रपटाला समर्पित 24 तास चालणारी वाहिनी रशियामधे सुरु करण्यात आल्याचे वोलिन यांनी सांगितले.
या बैठकीला प्रसार भारतीचे मुख्य कार्यकारी अधिकारी शशी शेखर वेम्पती, पत्र सूचना कार्यालयाचे मुख्य महासंचालक सितांशु कार, माहिती आणि प्रसारण मंत्रालयाचे संयुक्त सचिव विक्रम सहाय, दूरदर्शनच्या महासंचालक सुप्रिया साहू, आकाशवाणीचे महासंचालक एफ. शहरीयार, आदी मान्यवर यावेळी उपस्थित होते.
N.Sapre/S.Kane/D.Rane
(Visitor Counter : 60
परराष्ट्र व्यवहार मंत्रालय
जी 20 परिषदेच्या निमित्ताने आयोजित सायकल फेरीला पुणेकरांचा उत्स्फूर्त प्रतिसाद
पुणे , दि 7 जानेवारी 23
पुण्यात होणाऱ्या जी20 परिषदेच्या पार्श्वभूमीवर पुणे महापालिका सायकल क्लब तर्फे सायकल फेरीचे आयोजन करण्यात आले होते. आज सकाळी झालेल्या या सायकल फेरीचे आयोजन जी20 बद्दल नागरिकांमध्ये जागृती व्हावी, या उद्देशाने करण्यात आले होते.
महापालिकेचे अतिरिक्त आयुक्त  रवींद्र बिनवडे, अतिरिक्त आयुक्त  डॉक्टर कुणाल खेमनार आणि अतिरिक्त आयुक्त  विकास ढाकणे यांनी झेंडा दाखवून या रॅलीला सुरुवात करून दिली.
सायकल चालवा पर्यावरण राखा, भारत माता की जय, अशा घोषणा देत महापालिका मुख्य भवनापासून रॅलीला प्रारंभ झाला. जंगली महाराज रस्ता, लोकमान्य टिळक रस्ता, थोरले बाजीराव रस्ता, शनिवार वाडा आणि पुन्हा महानगरपालिका इमारत अशा मार्गाने ही सायकल फेरी पूर्ण करण्यात आली.
सुमारे अठराशे सायकल चालकांनी यासाठी नोंदणी केली होती.
पुणे महापालिकेचे सर्व विभाग प्रमुख देखील या सायकल फेरीत सहभागी झाले होते.
रस्ते वाहतूक आणि महामार्ग मंत्रालय
रस्ते वाहतूक मंत्रालयातर्फे बसेसमध्ये दिव्यांगस्नेही सुविधांची अधिसूचना जारी
नवी दिल्ली, 30 डिसेंबर 2019
केंद्रीय रस्ते वाहतूक आणि महामार्ग मंत्रालयाने 27 डिसेंबर 2019 रोजी केंद्रीय मोटर वाहन नियमांमधील सुधारणांतर्गत बसेसमध्ये दिव्यांगांना विशेष सुविधा प्रदान करण्याबाबतची अधिसूचना जारी केली. या सुधारणांतर्गत दिव्यांगांना आसनांमध्ये प्राथमिकता, दिव्यांगांसाठी विशेष संकेत, विशेष काठी/कुबडी आणि वॉकर यासारख्या सुविधा, बसमध्ये आधार घेण्यासाठी विशेष पट्टी, बसमध्ये व्हिलचेयर चढवण्यासाठी विशेष सुविधा, आदींचा समावेश आहे. 1 मार्च 2020 पासून ही नवी व्यवस्था अमलात येईल.
S.Tupe/J.Patankar/D.Rane
(Visitor Counter : 73
संरक्षण मंत्रालय
जोधपूरच्या हवाई तळावर सुरू असलेल्या इंडो-फ्रेंच गरुडा - VII हवाई सरावाचा समारोप
भारतीय वायुदल  आणि फ्रेंच वायू आणि अंतराळ दलाच्या  गरुडा - VII या द्विपक्षीय हवाई सरावाचा आज, 12 नोव्हेंबर 2022 रोजी, जोधपुर हवाई तळावर समारोप झाला.
फ्रेंच वायू आणि अंतराळ दलाची राफेल लढाऊ विमाने आणि ए-330 मल्टी रोड टँकर ट्रान्सपोर्ट - एम आर टी टी वाहू विमाने तसेच भारतीय वायुदलाची एस यु - 30 एम के आय, राफेल, एलसीए तेजस आणि जग्वार ही लढाऊ विमाने या सरावात सहभागी झाली. भारतीय वायुदलाच्या इंधन भरणा करणाऱ्या ए डब्ल्यू ए सी एस आणि ए ई डब्ल्यू अँड सी सह एम आय 17 हेलिकॉप्टर आणि नव्याने समाविष्ट एलसीएस प्रचंड या हलक्या हेलिकॉप्टरचासुद्धा या सरावात सहभाग होता.
गरुडा VII या सरावामुळे दोन्ही देशांच्या हवाई दलांना परस्परांशी व्यावसायिक सुसंवाद साधण्याची तसेच परिचालनाबाबतच्या ज्ञानाची आणि अनुभवाची देवाण-घेवाण करण्याची संधी मिळाली. या सरावादरम्यान विविध टप्प्यांचे सूक्ष्म नियोजन आणि त्यानुसार अंमलबजावणी करताना दोन्ही दलांच्या जवानांना हवाई हल्ला आणि संबंधित मोहिमांचा प्रत्यक्ष अनुभव घेता आला. तसेच परस्परांशी सविस्तर संवाद साधून परस्परांच्या सर्वोत्कृष्ट कार्यपद्धतींबद्दल जाणून घेता आले. या सरावाने दोन्ही देशांच्या हवाई दलातील जवानांना सांस्कृतिक देवाणघेवाण करण्यासाठी एक मंचही प्रदान केला.
ऊर्जा मंत्रालय
‘पीएम-कुसुम’ योजनेअंतर्गत नोंदणी करण्यास सांगणाऱ्या फसव्या संकेतस्थळांविरुध्द ‘एमएनआरई’ने नवीन मार्गदर्शक नियमावली जारी केली
 आज ‘प्रधानमंत्री किसान ऊर्जा एवं उत्थान महाअभियान-’ योजने अंतर्गत नोंदणीचा दावा करणाऱ्या फसव्या संकेतस्थळांविरुध्द नवीन नियमावली जारी केली. दोन नवीन संकेतस्थळांनी ‘पीएम-कुसुम’ योजनेसाठी नोंदणी पोर्टलचा बेकायदेशीरपणे दावा केल्याचे अलिकडेच लक्षात आले आहे.
या संकेतस्थळांचे ‘वेब ऍड्रेस’ पुढीप्रमाणे आहेत-
https://kusum-yojana.co.in/ आणि https://www.onlinekusumyojana.co.in/
या संकेतस्थळांमागील उपद्रवी लोक सर्वसामान्यांना फसवत आहेत व या बनावट पोर्टलद्वारे हस्तगत केलेल्या माहितीचा गैरवापर करत आहेत. ‘एमएनआरई’ या संकेतस्थळांमागील उपद्रवी लोकांविरोधात कारवाई करत आहे. मंत्रालयाने सर्व संभाव्य लाभार्थ्यांना, तसेच सर्वसामान्य लोकांना याची माहिती द्यावी व या संकेतस्थळांवर पैसे किंवा माहिती जमा करणे टाळावे, अशी सूचना करण्यात आली आहे.
तसेच, ‘न्यूज पोर्टल’ना देखील सूचना करण्यात आली आहे कि, त्यांनी डिजिटल किंवा प्रिंट प्लॅटफॉर्मवर सरकारी योजनांसंबंधी माहिती प्रकाशित करण्यापूर्वी सरकारी योजनांसाठी नोंदणी पोर्टल असल्याचा दावा करणाऱ्या संकेतस्थळांची सत्यता तपासून पहावी.
पीएम-कुसुम योजनेला 8 मार्च 2019 रोजी ‘एमएनआरई’ने प्रशासकीय मान्यता जारी केली. 22 जुलै 2019 रोजी योजनेच्या अंमलबजावणीसाठी मार्गदर्शक तत्त्वे जारी करण्यात आली. या योजनेत सौर पंप बसविणे, विद्यमान ग्रीड-संलग्न कृषी पंपांचे सोलराइझेशन, तसेच ग्रीड संलग्न केलेल्या नवीकरणीय उर्जा प्रकल्पांची तरतूद आहे. ही योजना सुरू झाल्यानंतर असे लक्षात आले की, पंतप्रधान-कुसुम योजनेसाठी नोंदणी पोर्टल असल्याचा दावा करणारी काही संकेतस्थळे निर्माण झाली आहेत. सर्वसामान्यांचे नुकसान होऊ नये म्हणून, ‘एमएनआरई’ने यापूर्वी 18 मार्च 2019 व 3 मार्च 2020, रोजी नियमावली जारी केली होती; लाभार्थी तसेच सर्वसामान्य जनतेला कोणतेही नोंदणी शुल्क जमा न करण्याची व अशा संकेतस्थळांवर त्यांची माहिती सामायिक न करण्याची सूचना केली होती.
मंत्रालयाद्वारे सर्व हितधारकांना असे कळविण्यात आले आहे की, पंतप्रधान-कुसुम योजना संबंधित राज्यात अंमलबजावणी संस्थांमार्फत राबविली जात आहे. अशा संस्थांचा तपशील एमएनआरईच्या www.mnre.gov.in संकेतस्थळावर उपलब्ध आहे. ‘एमएनआरई’ आपल्या कोणत्याही संकेतस्थळाद्वारे या योजने अंतर्गत लाभार्थ्यांची नोंदणी करत नाही; म्हणूनच या योजनेसाठी ‘एमएनआरई’चे नोंदणी पोर्टल असल्याचा दावा करणारे कोणतेही पोर्टल दिशाभूल करणारे व बनावट आहे. कोणतेही संशयित संकेतस्थळ कुणाला आढळले तर त्याची माहिती ‘एमएनआरई’कडे कळवू शकता.
योजनेतील सहभागासाठी पात्रता व अंमलबजावणी प्रक्रियेची माहिती ‘एमएनआरई’च्या www.mnre.gov.in सांकेतस्थळावर उपलब्ध आहे. इच्छुक लोक ‘एमएनआरई’ संकेतस्थळाला भेट देऊ शकतात किंवा टोल फ्री हेल्प लाईन क्रमांक 1800-180-3333 वर फोन करू शकतात.
विज्ञान आणि तंत्रज्ञान मंत्रालय
भारतीय कोविड -19 लसीच्या विकासाला गती देण्यासाठी सरकारने मिशन कोविड सुरक्षा सुरू केले
मिशन कोविड सुरक्षा या भारतीय कोविड -19 लस विकास अभियानासाठी 900 कोटी रुपयांचे तिसरे प्रोत्साहन पॅकेज केंद्र सरकारकडून जाहीर
नवी दिल्ली , 29 नोव्हेंबर 2020
केंद्र सरकारने मिशन कोविड सुरक्षा या भारतीय कोविड -19 लस विकास अभियानासाठी 900 कोटी रुपयांचे तिसरे प्रोत्साहन पॅकेज जाहीर केले आहे. भारतीय कोविड -19 लसींच्या संशोधन आणि विकासासाठी जैव तंत्रज्ञान विभागाला  हे अनुदान प्रदान केले जाईल.
वैद्यकीय विकास , उत्पादन आणि पुरवठा करण्यासाठी नियामक सुविधा याद्वारे प्रारंभापासून लस वितरणावर केंद्रित असलेले हे कोविड 19 लस विकास अभियान वेगवान उत्पादन विकासाच्या दिशेने सर्व उपलब्ध आणि अनुदानीत संसाधने एकत्रित करेल. यामुळे कोविड संसर्ग रोखण्यासाठी अंदाजे 5-6 लसींच्या विकासाला गती देण्यास मदत मिळेल आणि परवाना तसेच सार्वजनिक आरोग्य यंत्रणेत नियामक अधिकार्यांच्या विचारार्थ त्या बाजारात सादर करणे हे सुनिश्चित करण्यात मदत होईल.
या निधीचे महत्त्वाचे उद्दिष्ट प्री-क्लिनिकल व क्लिनिकल विकासाला गती देणे, सध्या क्लिनिकल टप्प्यात असलेल्या किंवा विकासाच्या क्लिनिकल टप्प्यात प्रवेश करण्यास तयार असलेल्या विविध कोविड -19 लसीचे परवाने , क्लिनिकल ट्रायल साइट्सची स्थापना करणे आणि विद्यमान इम्युनोसे प्रयोगशाळा, केंद्रीय प्रयोगशाळा आणि प्राणी अभ्यासासाठी योग्य सुविधा, उत्पादन सुविधा आणि इतर चाचणी सुविधा बळकट करणे हा आहे. सामायिक प्रोटोकॉल विकसित करण्यात सहाय्य, प्रशिक्षण, डेटा व्यवस्थापन प्रणाली, नियामक सादरीकरण, अंतर्गत आणि बाह्य गुणवत्ता व्यवस्थापन प्रणाली आणि मान्यता ही इतर महत्त्वाची उद्दीष्ट आहेत. योग्य लक्षित उत्पादनाचा विकास हा प्रमुख घटक असेल जेणेकरुन मिशनद्वारे सुरू केलेल्या लसींमध्ये भारतासाठी लागू असलेली वैशिष्ट्ये प्राधान्यक्रमाने असतील.
कोविड सुरक्षा मिशनच्या पहिल्या टप्प्यात 12 महिन्यांच्या कालावधीसाठी 900 कोटी रुपये देण्यात आले आहेत.
जैव तंत्रज्ञान विभागाने आतापर्यंत शैक्षणिक आणि उद्योग या दोन्ही स्तरावर एकूण 10 लसींना पाठिंबा दर्शविला आहे आणि आतापर्यंत 5 लसीची मानवी चाचणी सुरू आहे ज्यात रशियन लस स्पुतनिक -5 चा समावेश असून किमान 3 लसी मानवी चाचण्यासाठी प्रगत अवस्थेत आहेत.
विज्ञान आणि तंत्रज्ञान मंत्रालयाच्या जैवतंत्रज्ञान विभागाचे सचिव आणि बीआयआरएसीचे अध्यक्ष डॉ. रेणुस्वरूप म्हणाले, “आपल्या देशासाठी स्वदेशी, परवडणारी व सहज उपलब्ध होणाऱ्या लसींचा विकास करण्यासाठी मिशन कोविड सुरक्षा आमचे लक्ष्यित प्रयत्न आहे आणि ते आत्मनिर्भर भारत या राष्ट्रीय अभियानाला पूरक ठरू शकेल.”
Jaydevi P.S./S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 254
संरक्षण मंत्रालय
लष्करप्रमुख इजिप्तच्या दौऱ्यावर
लष्करप्रमुख जनरल मनोज पांडे 16 ते 17 मे 2023 या कालावधीतील इजिप्तच्या दौऱ्यासाठी रवाना झाले आहेत. या दौऱ्यात लष्करप्रमुख तेथील वरिष्ठ लष्करी नेतृत्वाची भेट घेणार आहेत. या भेटीत भारत इजिप्त संरक्षण संबंध अधिक वृद्धिंगत करण्याच्या संधींबाबत चर्चा होईल. इजिप्तच्या सशस्त्र दलांच्या विविध आस्थापनांना लष्करप्रमुख भेट देतील आणि परस्पर हिताच्या मुद्द्यांवर विचारांचे आदानप्रदान करतील.
लष्करप्रमुख, इजिप्तच्या सशस्त्र दलांचे सर्वोच्च प्रमुख , संरक्षण आणि लष्करी उत्पादन मंत्री आणि इजिप्तच्या सशस्त्र दलांचे प्रमुख यांच्याशी संवाद साधतील. ते इजिप्तच्या सशस्त्र दलांच्या संचालन प्राधिकरणाच्या प्रमुखांशी देखील विस्तृत चर्चा करतील.
इजिप्तसोबतचे भारताचे वाढते लष्करी संबंध भारताच्या 74 व्या प्रजासत्ताक दिन संचलन सोहळ्यात दिसून आले. या सोहळ्यात इजिप्तच्या सशस्त्र दलाची तुकडी प्रथमच उपस्थित होती. याशिवाय इजिप्तचे राष्ट्रपती अब्देल फतह अल-सिसी हे या संचलनासाठी प्रमुख पाहुणे होते. विशेष म्हणजे, भारतीय आणि इजिप्शियन सैन्याच्या विशेष दलांनी या वर्षी जानेवारीमध्ये "एक्स सायक्लोन-I" हा पहिला संयुक्त सराव केला.
लष्करप्रमुखांच्या भेटीमुळे दोन्ही सैन्यांमधील द्विपक्षीय संबंध अधिक दृढ होतील आणि दोन्ही देशांमधील अनेक सामरिक मुद्द्यांवर अधिक समन्वय आणि सहकार्यासाठी चालना मिळेल.
उपराष्ट्रपती कार्यालय
‘आध्यात्मिकतेशिवाय जीवन अपूर्ण’, समाजात आध्यात्मिक मानसिकता विकसित करण्याचे उपराष्ट्रपतींचे आवाहन
ब्रम्हकुमारींचे कार्य भारतीय सांस्कृतिक मूल्यांच्या मध्यवर्ती कल्पनेवरच आधारित, उपराष्ट्रपतींनी केली ब्रम्हकुमारींच्या कार्याची प्रशंसा
राष्ट्रातून असभ्यपणा, अनैतिकता आणि नकारात्मकता समूळ नष्ट करण्यासाठी प्रत्येक व्यक्ती, कुटुंब आणि समाजामध्ये आध्यात्मिक मानसिकता वाढीला लावण्याच्या आवश्यकतेवर उपराष्ट्रपती जगदीप धनखड यांनी आज भर दिला. आध्यात्मिकतेशिवाय जीवनात अपूर्णता आहे असे मत व्यक्त करत धनखड म्हणाले की जगभरातच तंत्रज्ञानाच्या अनुषंगाने बदल होत आहेत आणि लोकांच्या आयुष्यात आध्यात्मिकतेला महत्व असेल तर या बदलांचा लोकांच्या आयुष्यावर चांगला परिणाम होईल.
राजस्थानातील माउंट अबू या ब्रम्हकुमारींच्या जागतिक मुख्यालयात आज प्रजापिता ब्रम्हकुमारीचा 85 वा वर्धापनदिन आणि सशक्त, समृद्ध व स्वर्णिम भारताकडे प्रवास या कल्पनेवर आधारित दिवाळी सोहळा याप्रसंगी संबोधित करताना उपराष्ट्रपती बोलत होते.
यावेळी धनखड यांनी माणसाला संपूर्ण मानव म्हणून आकार देणाऱ्या अध्यात्मिकतेला आपल्या शिक्षणाचा अविभाज्य भाग म्हणून संबोधले. आणि अध्यात्मिकता तसेच नीतिमान धर्म जगभरात घेउन जाणाऱ्या ब्रम्हकुमारींची प्रशंसा केली. भारतीय नागरीकत्वाच्या मूल्यांवर भर देणाऱ्या नवीन शिक्षण धोरण- 2020 चे त्यांनी कौतुक केले. “योग्य शिक्षण, योग्य विचार आणि योग्य ज्ञान यामुळेच आपल्याला एक बलशाली देश बनणे शक्य होईल”, असे ते म्हणाले.
ब्रम्हकुमारींचे कार्य हे भारताच्या सांस्कृतिक मूल्यांच्या मध्यवर्ती संकल्पनेवर आहे असे वर्णन करत धनखड म्हणाले, जगाच्या कल्याणाचा उदात्त विचार आणि जागतिक आनंद यांचा उगम इथून होतो. हवामान बदलावर मात करण्यासाठी दोन कोटी वृक्षलागवड करणाऱ्या ब्रम्हकुमारींची प्रशंसा करत त्यांनी फक्त माणुसकीच नाही तर ग्रहावरील समग्र सजीवांच्या कल्याणाचा विचार करणारी ही अतुलनीय अशी संस्था असल्याचे म्हटले आहे.
गेल्या काही वर्षांमध्ये उचललेली सकारात्मक पावले आणि दूरदर्शीपणे घेतलेले निर्णय यांचा उल्लेख करून उपराष्ट्रपतींनी भारत याआधी कधीही नव्हता अशा वळणावर आहे असे सांगत प्रसारमाध्यमांनी यावर झोत टाकून भारताच्या उदयाचा सोहळा करावा असे सुचवले.
राज्यसभेची भूमिका म्हणजे वयाने वडील असणाऱ्यांची भूमिका, असे सांगत धनखड यांनी आपल्या संविधानकर्त्यांनी नीतीमत्ता आणि दूरदर्शीपणातून देशाला नवीन दिशा देणारी राज्यसभा डोळ्यासमोर ठेवल्याचे सांगितले. अनुकरणीय व्यक्तिगत आणि सामूहिक वर्तनाचे उदाहरण खासदानांनी सामान्य लोकांसमोर ठेवले पाहिजे, असेही ते म्हणाले
ब्रम्हकुमारी येथील या कार्यक्रमानंतर उपराष्ट्रपती धनखड यांनी सुदेश धनखड यांच्यासह दिलवाडा मंदीर आणि नाथद्वारा मंदीर येथे भेट देउन प्रार्थना केली.
राजस्थान सरकारचे वने आणि पर्यावरण राज्यमंत्री सुखराम बिष्णोई, ब्रम्हकुमारींची अतिरिक्त प्रमुख राजयोगिनी बी के जयन बहन, ब्रम्हकुमारींचे अतिरिक्त सचिव राजयोगी ब्रिज मोहन,ब्रम्हकुमारींच्या संयुक्त प्रमुख राजयोगिनी बी के मुन्नी बहन, ब्रम्हकुमारींचे व्यवस्थापकिय सचिव राजयोगी बी के मृत्यूंजय, ब्रम्हकुमारीं मल्टिमिडीया प्रमुख राजयोगिनी बी के करुणा इत्यादी या प्रसंगी उपस्थित होते.
उपराष्ट्रपती कार्यालय
देशातील युवकांमध्ये राष्ट्रवादाची मूल्ये निर्माण करायला हवी
देशातील युवकांमध्ये राष्ट्रवादाची मूल्ये निर्माण करायला हवी, असे मत उपराष्ट्रपती एम. व्यंकय्या नायडू यांनी व्यक्त केले आहे. देशाच्या हितांचे रक्षण करणे, हे प्रत्येक नागरिकाचे सर्वोच्च प्राधान्य असायला हवे, असे प्रतिपादन नायडू यांनी केले.
युवकांनी समाजात परिवर्तनाचे वाहक व्हावे, असा सल्ला त्यांनी युवकांना दिला, देशहिताच्या रक्षणासोबतच, देशाचा समृद्ध वारसा, संस्कृती आणि भाषिक विविधतेचे जतन आणि संवर्धन करणे ही देखील युवकांची जबाबदारी आहे, असेही ते पुढे म्हणाले.
भारत हा कायमच, ‘वसुधैव कुटुंबकम’ तत्वज्ञान मानणारा देश आहे, असे सांगत, जगभरात, वैश्विक बंधुभावाची भावना वृद्धिंगत करण्याचे महत्त्व त्यांनी अधोरेखित केले.
आंध्रप्रदेशातील सुप्रसिद्ध सामाजिक कार्यकर्ते, दिवंगत सोमपल्ली सोमय्या यांच्या जीवनकार्याची माहिती देणारे पुस्तक “स्फूर्ति प्रदाता श्री सोमय्या’ चे प्रकाशन त्यांच्या हस्ते झाले, त्यावेळी ते बोलत होते.
सोमय्या यांच्या, राष्ट्रीय मूल्यांप्रती असलेल्या कटिबद्धतेबद्दल,गौरवपूर्ण भावना व्यक्त करत, उपराष्ट्रपती नायडू यांनी सर्व युवकांना, त्यांच्याविषयी वाचून, त्यांच्या कथांमधून प्रेरणा घेण्याचे आवाहन केले. ‘देशभक्त स्वातंत्र्यसैनिकांच्या मूल्यांवर वाटचाल करत, देशाच्या प्रगतीत आपले योगदान देणे, हीच या सर्वांना सर्वात मोठी श्रद्धांजली ठरेल,’ असे उपराष्ट्रपती म्हणाले.